Physicum

Physicum on Tartu Ülikooli õppehoone Tartus Wilhelm Ostwaldi tänaval. Seal tegutseb Tartu Ülikooli füüsika instituut.

Nurgakivi pandi 4. oktoobril 2012, sarikapidu peeti 27. märtsil 2013 ning hoone avati 25. augustil 2014.

Füüsikahoone pindala on 12 700 m². Hoone ehitus maksis üle 16 miljoni euro. Sellest 13,5 miljonit kaeti Sihtasutus Archimedese vahendusel Euroopa Regionaalarengu Fondi vahenditest.

Maja ehitas Astlanda Ehitus OÜ ja arhitektuurse osa autorid on Kadarik Tüür Arhitektid OÜ (arhitektid Ott Kadarik, Mihkel Tüür ja Villem Tomiste, sisearhitekt Kadri Tamme).

Hoones tegutseb alates septembrist 2014 Physicumi kunstigalerii. Galerist on Jaak Kikas.

Hoone katusel töötab ilmajaam.

Viited

Välislingid 
 Institute of Physics Kadarik Tüür Arhitektid
 Hendrik Väli: "(Hea?) „uus” ilm ehk Physicum" Sirp, 26. september 2014
 Tiiu Parbus: "Sissejuhatus Physicumi" Sirp, 10. aprill 2015

Tartu Ülikooli hooned
Maarjamõisa